Bronius Gražys (1934)

**Bronius Gražys** (1934 m. sausio 5 d. Nečionyse, Kamajų valsčius, Rokiškio apskritis – 2013 m. rugpjūčio 17 d. Klaipėdoje) – Lietuvos teatro ir kino aktorius, režisierius.

## Biografija
Žmona – aktorė Nijolė Narijauskaitė. Mokėsi Užpalių gimnazijoje, 1956 m. baigė LSSR konservatoriją. 1956–1962 m. Kapsuko dramos teatro, nuo 1963 m. Klaipėdos dramos teatro aktorius, nuo 1968 m. ir režisierius. 1966–1968 m. tobulinosi Aukštuosiuose režisūros kursuose Mažajame teatre Maskvoje. 1973–1991 m. dėstė LSSR konservatorijos Klaipėdos fakultetuose. Nuo 1992 m. Klaipėdos universiteto, nuo 1997 m. ir Klaipėdos S. Šimkaus konservatorijos dėstytojas; nuo 2001 m. docentas. Dėstė vaidybos, režisūros ir grimo pagrindus choreografijos specialybės studentams.

Kūrė scenarijus, ruošė projektus ir režisavo Jūros, dainų, sporto, rašytojų, poetų, medikų šventes Klaipėdoje, Tarptautinės teatro dienos ir kt. renginius. Klaipėdos dramos teatro meno tarybos narys, Lietuvos teatro sąjungos prezidiumo narys, Klaipėdos miesto dramos sekcijos pirmininkas, pirmojo Lietuvos Persitvarkymo Sąjūdžio suvažiavimo delegatas.

Vaidyba lyriška, dramatiška, ypač raiškūs personažų charakteriai. Nutapė paveikslų, parašė eilėraščių.

Palaidotas Duokiškyje (Rokiškio rajonas), miestelyje šalia jo gimtojo kaimo.

## Kūryba

### Vaidmenys teatre
* 1964 m. Kirmis – Vincas Mykolaitis-Putinas. Valdovas
* 1975 m. Žičkus-Žičkauskas – Jonas Marcinkevičius. Čičinskas
* 1976 m. Milkus – Justinas Marcinkevičius. Mažvydas
* 1976 m. Tėvas – Juozas Glinskis. Po Svarstyklių ženklu
* 1978 m. Luka – Maksimas Gorkis. Dugne
* 1980 m. Motiejus – Justinas Marcinkevičius. Katedra
* 1997 m. Don Chuanas – Viljamas Šekspyras Daug triukšmo dėl nieko
* 2003 m. Klebonas – Frank Kruk, pagal Petrą Cvirką
* 2003 m. Redžinaldas Peidžetas – Ronaldas Harvudas. Kvartetas

### Režisuoti spektakliai
* 1968 m. E. Ranetas. Kriminalinis tango
* 1969 m. Raimundas Samulevičius. Aidas
* 1970 m. Nebylys, pagal Vaižgantą
* 1971 m. Kazys Binkis. Atžalynas
* 1973 m. Juozas Grušas. Barbora Radvilaitė
* 1974 m. Moljeras. Tartiufas
* 1974 m. Kostas Kubilinskas. Molio Motiejukas
* 1991 m. Neilas Saimonas. Keistuoliai iš varjetė
* 1995 m. Samuilas Maršakas. Katės namai

### Filmografija
* 1966 m. Naktys be nakvynės, rež. Algirdas Araminas, Gediminas Karka
* 1971 m. Žaizdos žemės mūsų, rež. Marijonas Giedrys
* 1985 m. Nebylys rež. Vidmantas Bačiulis
* 1986 m. Žmogaus „Mersedese“ dosje, rež. Georgijus Nikolajenka, M. Gorkio kino studija
* 1988 m. Vilius Karalius, rež. Vidmantas Bačiulis
* 1990 m. Marius, rež. Marijonas Giedrys, Jonas Pakulis
* 2006 m. Stortebeker, rež. Miguel Alexandre

## Bibliografija
* Žvyrkeliai: eilėraščiai. – Klaipėda: Rytas, 1994. – 181 p.: iliustr. – ISBN 9986-499-09-7
* Grimo pagrindai. – Klaipėda: Klaipėdos universiteto leidykla, 2001. – 47 p.: iliustr.
* Išskridę paukščiai: eilėraščiai. – Klaipėda: S. Jokužio leidykla-spaustuvė, 2001. – 172 p.: iliustr. – ISBN 9986-31-052-0
* Rieda saulė vakarop: eilėraščiai. – Klaipėda: Reklamos realijos, 2003. – 187 p.: iliustr. – ISBN 9955-592-26-5
* Spalvoti stikliukai: tapybos darbų reprodukcijos ir miniatiūros. – Klaipėda: RECO, 2004. – 134 p.: iliustr. – ISBN 9955-592-28-1
* Delnai: eilėraščiai ir dedikacijos. – Klaipėda: S. Jokužio leidykla-spaustuvė, 2006. – 157 p.: iliustr. – ISBN 9986-31-182-9

## Įvertinimas
* 1983 m. LTSR nusipelnęs artistas
* 2007 m. Klaipėdos miesto kultūros magistras 
* 2007 m. ordino „Už nuopelnus Lietuvai“ medalis 

## Šaltiniai

## Nuorodos
* Gyvasis sidabras Bronius Gražys, 2004-01-10